b'\n_START_ARTICLE_\nWho Owns My Heart\n_START_SECTION_\nTausta\n_START_PARAGRAPH_\nKappaletta ty\xc3\xb6st\xc3\xa4m\xc3\xa4ss\xc3\xa4 olivat Cyrus, Antonina Armato, Tim James ja Devrim Karaoglu. Cyrus kuvaili kappaletta "totaaliseksi tanssikappaleeksi" makealla k\xc3\xa4sitteell\xc3\xa4. "Who Owns My Heart" kertoo siit\xc3\xa4, milt\xc3\xa4 tunteita klubilla oleminen tai sen ymp\xc3\xa4rist\xc3\xb6 saattaa tuoda mukanaan. Cyrus sanoi, ett\xc3\xa4 klubikohtaus on eritt\xc3\xa4in seksik\xc3\xa4s, jonka h\xc3\xa4n arvaili johtuvan musiikin soitosta ja valoista. T\xc3\xa4m\xc3\xa4 voi kuitenkin johtaa v\xc3\xa4\xc3\xa4riin kuviin ihmisest\xc3\xa4, jonka kanssa tanssii. H\xc3\xa4n kertoi: "Jos olet ulkona, tanssimassa klubilla, koko tuntemus on [...] Pid\xc3\xa4tk\xc3\xb6 todella ihmisest\xc3\xa4, jonka kanssa tanssit vai luoko tunnelma ne tunteet?" "Who Owns My Heart" julkaistiin 26. lokakuuta 2010 singlen\xc3\xa4 vain Euroopassa CD-singlen\xc3\xa4.\n_START_SECTION_\nTyyli\n_START_PARAGRAPH_\n"Who Owns My Heart" on tyylilajiltaan elektropopia ja kest\xc3\xa4\xc3\xa4 kolme minuuttia ja kolmekymment\xc3\xa4nelj\xc3\xa4 sekuntia. Se on menev\xc3\xa4 ja l\xc3\xa4hinn\xc3\xa4 klubille suunnattu tanssipop numero. Kappale omaa purjelennon mukana el\xc3\xa4v\xc3\xa4n rytmin. "Who Owns My Heart" on kovaa, kumista ja kuplivaa diskosointua omaava kappale. Kappale sis\xc3\xa4lt\xc3\xa4\xc3\xa4 koskettimen riffej\xc3\xa4, jota Billboardin Ann Donahue vertailee 1980-luvun musiikkiin. Lyriikat kappaleessa puhuvat ilosta, kun tapaa jonkun potentiaalisen ihastuksen tanssilattialla. S\xc3\xa4keist\xc3\xb6t ja talla kuvailevat tapahtumapaikkaa k\xc3\xa4ytt\xc3\xa4en monia vertauskuvia, esimerkiksi hy\xc3\xb6kyaalto ja rodeot. Kappaleen kertos\xc3\xa4keess\xc3\xa4 esiintyykin kysymys "Who owns my heart? Is it love or is it art?" (suom. "Kuka omistaa syd\xc3\xa4meni? Onko se rakkaus vai onko se taide?")\n_START_SECTION_\nVastaanotto\n_START_PARAGRAPH_\nBill Lamb About.comista ajatteli, ett\xc3\xa4 kappale on kasvoton ja tyls\xc3\xa4, lukuun ottamatta sen rytmi\xc3\xa4. Tanner Stransky Entertainment Weeklyst\xc3\xa4 sanoi: "T\xc3\xa4m\xc3\xa4 kappale on sykkiv\xc3\xa4, luultavasti klubille valmis jammailtavaksi ja se ansaitsee singlen aseman." Allmusicin Heather Phares k\xc3\xa4ytti kappaletta esimerkkin\xc3\xa4 siit\xc3\xa4, mik\xc3\xa4 h\xc3\xa4nen mielest\xc3\xa4\xc3\xa4n on jatkuva ongelma albumilla Can\'t Be Tamed: "Liian usein Cyrus pit\xc3\xa4\xc3\xa4 vastaavana aikuistumista ja ilottomuutta". The Guardian -lehden Alexis Petridis oli sit\xc3\xa4 mielt\xc3\xa4, ett\xc3\xa4 kappale k\xc3\xa4vi leikkis\xc3\xa4sti Lady Gagan kimppuun. H\xc3\xa4n sanoi, ett\xc3\xa4 kertos\xc3\xa4e kertoo vastauksen: "Luultavasti se pelottava hemmo Disney Channelilta, joka puhui ja puhui jumalattomuutesi rikkomisesta." PopMatterin Evan Sawdey l\xc3\xb6ysi my\xc3\xb6s vuorottaisen vastauksen kertos\xc3\xa4keest\xc3\xa4: "Se on kaupank\xc3\xa4yni joka syd\xc3\xa4mesi omistaa, Miley, ja on aina ollut", h\xc3\xa4n kirjoitti. Billboardin Mikael Wood vertaili "Who Owns My Heartia" Black Eyed Peasin vuonna 2010 julkaisuihin singleihin. Nick Levine Digital Spyst\xc3\xa4 kuvaili kappaletta "kaltevaksi" ja "yleiseksi". H\xc3\xa4n oli kuitenkin sit\xc3\xa4 mielt\xc3\xa4, ett\xc3\xa4 sanoituksen viittaukset olivat valtava muistutus siit\xc3\xa4, ett\xc3\xa4 Cyrus lauloi kappaleen. Ed Masley The Arizona Republicista arvioi "Who Owns My Heartin" olevan paras kappale koko albumilla Can\'t Be Tamed, kuvaillen sit\xc3\xa4 "mauttomaksi ABBAn arvoiseksi kertos\xc3\xa4keeksi". My\xc3\xb6s Jon Caramanica The New York Timesista kuvaili kappaleen olevan "Cascadan suonien sis\xc3\xa4ll\xc3\xa4" ja "kaikista j\xc3\xa4nnitt\xc3\xa4vin" kappale albumilla. H\xc3\xa4n oli my\xc3\xb6s tyytyv\xc3\xa4inen Cyrusin \xc3\xa4\xc3\xa4neen kappaleessa, jota h\xc3\xa4n kuvaili n\xc3\xa4in: "Neiti Cyrus ei ole ennen n\xc3\xa4ytt\xc3\xa4nyt t\xc3\xa4llaista yhdenmukaisuutta ja ei v\xc3\xa4ltt\xc3\xa4m\xc3\xa4tt\xc3\xa4 tulekaan n\xc3\xa4ytt\xc3\xa4m\xc3\xa4\xc3\xa4n en\xc3\xa4\xc3\xa4 koskaan. Silti se on ajankohtainen ja kiivas \xc3\xa4\xc3\xa4ni."\n_START_SECTION_\nTausta\n_START_PARAGRAPH_\nKappaleen musiikkivideo kuvattiin Detroitissa, Michiganissa. Videon ohjasi Robert Hales, joka ohjasi my\xc3\xb6s Cyrusin edelt\xc3\xa4v\xc3\xa4n musiikkivideon albumin ensimm\xc3\xa4iselle singlelle Can\xe2\x80\x99t Be Tamed. Musiikkivideo julkaistiin 8. lokakuuta 2010 Espanjan MSN-sivustolla. Musiikkivideota on vertailu Can\'t Be Tamed -singlen musiikkivideoon, sill\xc3\xa4 molemmissa musiikkivideoissa n\xc3\xa4kyy paljon paljasta pintaa.\n_START_SECTION_\nTapahtumat\n_START_PARAGRAPH_\nMusiikkivideossa esiintyy paljon eri kohtauksia, mutta ne ovat kaikki melko lyhyit\xc3\xa4. Musiikkivideo alkaa kohtauksella, jossa Cyrus makaa sangyll\xc3\xa4 naamio silmiens\xc3\xa4 p\xc3\xa4\xc3\xa4ll\xc3\xa4. Toisessa kohtauksessa n\xc3\xa4ytet\xc3\xa4\xc3\xa4n joukko ihmisi\xc3\xa4 jonkinlaisessa diskossa tai bileiss\xc3\xa4 tanssimassa. Cyrus nousee istumaan s\xc3\xa4ngyll\xc3\xa4 ja alkaa laulaa. Cyrus nousee yl\xc3\xb6s s\xc3\xa4ngyst\xc3\xa4 alusvaatteet p\xc3\xa4\xc3\xa4ll\xc3\xa4\xc3\xa4n kylpyhuoneeseen, jossa h\xc3\xa4n istuu kylpyammeen reunalla pikkuhousuissa, topissa ja hiukset yl\xc3\xb6s laitettuina ja korkokeng\xc3\xa4t jalassaan. Cyrus alkaa valmistautua iltaa varten meikkaamalla. Samalla n\xc3\xa4ytet\xc3\xa4\xc3\xa4n ihmisten k\xc3\xa4det ilmassa klubilla. Seuraavaksi Cyrus on nahkalla p\xc3\xa4\xc3\xa4llystetyss\xc3\xa4 autossa (luultavasti limusiini) meikattuna ja pukeutuneena ja laulaa kertos\xc3\xa4keen. Samalla n\xc3\xa4ytet\xc3\xa4\xc3\xa4n kylpyhuoneessa ollutta ja s\xc3\xa4ngyll\xc3\xa4 ollutta Cyrusia. Auto saapuu er\xc3\xa4\xc3\xa4nlaiselle kartanolle, jossa bileet ovat. Seuraavaksi Cyrus n\xc3\xa4hd\xc3\xa4\xc3\xa4n huoneessa p\xc3\xb6yd\xc3\xa4n p\xc3\xa4\xc3\xa4ll\xc3\xa4 samat vaatteet p\xc3\xa4\xc3\xa4ll\xc3\xa4\xc3\xa4n kuin autossa. Seuraavaksi Cyrus on jo ihmismassan mukana tanssimassa ja laulaa samalla. Cyrus n\xc3\xa4hd\xc3\xa4\xc3\xa4n my\xc3\xb6s taustatanssijoidensa kanssa kartanon k\xc3\xa4yt\xc3\xa4v\xc3\xa4ll\xc3\xa4. Cyrusilla on p\xc3\xa4\xc3\xa4ll\xc3\xa4\xc3\xa4n kultainen toppi, mustat lyhyet shortsit, mustat korkokeng\xc3\xa4t ja musta takki, jossa on olkatoppaukset. Bileiss\xc3\xa4 esiintyy paljon intiimi\xc3\xa4 tanssia. Musiikkivideo p\xc3\xa4\xc3\xa4ttyy samaan kohtaukseen kuin alussa: Cyrus makaa s\xc3\xa4ngyll\xc3\xa4 ja nousee yl\xc3\xb6s ottaen naamion pois silmilt\xc3\xa4\xc3\xa4n.\n_START_SECTION_\nMusiikkivideon vastaanotto\n_START_PARAGRAPH_\nJocelyn Vena MTV Newsist\xc3\xa4  sanoi, "Jokaisen pop-prinsessan uran aikana tulee se aika, jolloin h\xc3\xa4nen t\xc3\xa4ytyy tehd\xc3\xa4 seksikk\xc3\xa4\xc3\xa4t tanssibileet ja julkistaa naisellisuuttaan. Vuonna 2001 Britney Spears teki t\xc3\xa4m\xc3\xa4n singlell\xc3\xa4\xc3\xa4n \'I\xe2\x80\x99m a Slave 4 U,\' ja t\xc3\xa4ll\xc3\xa4 viikolla Miley Cyrus tekee saman klubille valmiina singlell\xc3\xa4\xc3\xa4n \'Who Owns My Heart.\'" Tanner Stransky Entertainment Weeklyst\xc3\xa4 oletti, ett\xc3\xa4 videon teemana olivat poikkeavat hiustyylit, mutta niit\xc3\xa4 on ylistetty videoon hauskuuden takia. Stransky sanoi, ett\xc3\xa4 videon tulinen puoli n\xc3\xa4kyi sen kuohuavassa, "thumpa-thumpa herkullisuudessaan". Edith Zimmerman New York -lehdest\xc3\xa4 kuvaili sit\xc3\xa4 "ep\xc3\xa4mukavaksi". Megan Vick Billboardista oli sit\xc3\xa4 mielt\xc3\xa4, ett\xc3\xa4 musiikkivideo seurasi samoja jalanj\xc3\xa4lki\xc3\xa4 kuin singlen "Can\'t Be Tamed" musiikkivideo \xe2\x80\x94 synkk\xc3\xa4 valaistus, paljon paljastavaa pintaa ja tylyist\xc3\xa4 rimpuilua ymp\xc3\xa4riins\xc3\xa4. Musiikkivideolla n\xc3\xa4hty kylpyhuonekohtaus toi Vickin mieleen Amy Winehousen singlen "Rehab" musiikkivideon ja kuvaili videon loppua helpotukseksi. Tim Winter, Parents Television Councilin presidentti (PTC), kritisoi videota sen kaksimielisten ja seksuaalisten elementtejen takia. Winter totesi my\xc3\xb6s: "On todella valitettavaa, ett\xc3\xa4 h\xc3\xa4n ottaisi osaa seksuaalisiin videoihin, kuten t\xc3\xa4m\xc3\xa4.\n_START_SECTION_\nLive-esiintymiset\n_START_PARAGRAPH_\n21. kes\xc3\xa4kuuta Cyrus esiintyi pienikokoisessa konsertissa House of Bluesissa Los Angelesissa, jossa h\xc3\xa4n esitti singlen ensimm\xc3\xa4ist\xc3\xa4 kertaa liven\xc3\xa4. T\xc3\xa4m\xc3\xa4n lis\xc3\xa4ksi h\xc3\xa4n esitti jo ennest\xc3\xa4\xc3\xa4n tutun singlens\xc3\xa4 Can\xe2\x80\x99t Be Tamed ja muita albumilta l\xc3\xb6ytyvi\xc3\xa4 kappaleita. Cyrusin oli m\xc3\xa4\xc3\xa4r\xc3\xa4 aloittaa kappaletta edustava mainostuskiertue lokakuussa 2010 Euroopassa. 6. marraskuuta h\xc3\xa4n esitti sen saksalaisessa talk show\xe2\x80\x99ssa Wetten, dass..?. Kolmannen kerran h\xc3\xa4n esitti sen vuoden 2010 MTV Europe Music Awards -palkintogaalassa, joka j\xc3\xa4rjestettiin 7. marraskuuta 2010 urheilukompleksi Caja M\xc3\xa1gicassa, Madridissa. Kappale on kiertueen Gypsy Heart Tour p\xc3\xa4\xc3\xa4t\xc3\xb6skappale.'